બાઇક નંબર જીજે21 -એજી- 9785 ઉપર બેસીને પારડીથી ચીખલી તરફ જઇ રહેલા ત્રણ મિત્રોને મોહન દયાળ હોસ્પિટલની સામે કાળ બનીને આવેલા ટ્રક જેવા વાહને ટક્કર મારી દેતા ચાલકે કાબુ ગુમાવ્યો હતો. અને બાઇક સીધી વીજ થાંભલા સાથે અથડાઇને 20 ફૂટ સુધી હાઇવે ઉપર ઘસડાઈ હતી. દરમિયાન પાછળથી આવતી અન્ય ટ્રકે પણ બાઇક સવારને અડફેટે લેતા ત્રણ પૈકી બે મિત્રોને માથાના ભાગે ગંભીર ઇજા થવાથી ઘટનાસ્થળે જ મોત થયું હતું. જ્યારે અન્ય એકને ગંભીર હાલતમાં પારડીની ખાનગી હોસ્પિટલમાં ખસેડવામાં આવ્યા હતા. મૃતકની ઓળખ કિશન ગોહિલ તથા રોશન રાજપૂત તરીકે થઇ હતી. જ્યારે ગંભીર ઇજા પામેલા યુવાનની ઓળખ થઇ શકી ન હતી.